**Un întuneric total**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

oameni turbaţi aleargă în neştire

cu ochii sinucişi în noaptea asta moartă

iar luna neputincioasă s-a sinucis şi ea

de anxietăţile oamenilor ce nu pot fi limpezite

în ceara clocotită a nopţii s-a stins fiecare stea

a rămas doar un cer ce-n plânsul fiecărui om

îşi aşterne durerea

a rămas un vânt profetic venind haotic

din toate părţile

făcându-ne să ne simţim stingheri între noi

un vănt apocaliptic ce ne va aduce explozii

la suprafeţe de pământ locuite de ţărani fericiţi

dar nu! e vântul plămăditor ce din ţărâna lui

ies disperări ce-au hibernat în hăurile minţilor noastre

iar noi vom muri cu ţoţii, nimic nu va mai trăi

totul va fi orb, iar orbul va fi mort

nu ne va rămâne altceva decât să ne sinucidem în disperările noastre

în ploaia asta profetică ce-anunţă topirea absolută a materiei

ne vom prăbuşi noi, noi păgânii mercantili

iar la sfârşit nu va rămâne decât un întuneric total

ce se plimbă peste cadravrele noastre fantomatic